stanford-oval/wikipedia huggingface dataset:
Jokipuisto

Näkymä vastikään uudistetusta Jokipuistosta kesäkuussa 2013.
Jokipuisto on puisto Kotkassa Karhulan kaupunginosassa. Puisto rajautuu Kymijoen Korkeakoskenhaaraan, Kyminlinnantiehen ja Karhulan keskuskentän alueeseen, ja sen pinta-ala on noin yksi hehtaari. Puiston alue tunnettiin kaavassa aiemmin nimellä Ystävyydenpuisto. Vanha puisto oli pääasiassa nurmikkoa. Uudistetun Jokipuiston rakentaminen alkoi vuonna 2011, ja sen käyttöönottoa juhlittiin 17. toukokuuta 2013. Puiston on suunnitellut Kotkan kaupunginpuutarhuri Heikki Laaksonen.
Puisto on rakennettu useaan eri tasoon. Ylätasolla on halkaisijaltaan kahdeksanmetrinen allas, johon vesi pumpataan joesta. Altaan keskellä on Antti Maasalon seitsemän metriä korkea teräsveistos Alkulähteellä, joka paljastettiin puiston käyttöönottojuhlan yhteydessä. Ylätasanteelta vesi virtaa puroja pitkin kahden lammen kautta jokeen. Lammista pienempi on halkaisijaltaan 20 ja suurempi 55 metriä.
Vuonna 2014 puistoon siirrettiin Emil Wikströmin Tukinuittaja-veistos. Veistoksen jälkivalos paljastettiin alun perin Kotkan Sibeliuksen­puistoon vuonna 1952. Vuosina 1955–2014 veistos sijaitsi Hovinsaarella.
Jokipuisto palkittiin Vuoden ympäristörakenne 2015 -palkinnolla.
Aiheesta muualla

Jokipuisto on Kotkan uusin puisto – Kaakko135°
Jukka Vihavainen

Jukka Vihavainen (s. 24. elokuuta 1971 Sulkava) on suomalainen raskaansarjan kehonrakentaja.
Vihavainen aloitti painoharjoittelun 16-vuotiaana hyvin vaatimattomissa olosuhteissa. Hän kilpaili ensimmäisen kerran 1997 Mikkelissä järjestetyissä kehonrakennuksen SM-karsinnoissa sijoittuen heti toiseksi raskaassa sarjassa. Sarjan voitti Veli-Matti Niskanen, joka voitti raskaan sarjan Suomen mestaruuden kaksi viikkoa myöhemmin pidetyissä SM-kilpailuissa Jyväskylässä. Myös vuoden tulokkaaksi nimetty Vihavainen osallistui Jyväskylän SM-kilpailuun sijoittuen neljänneksi alle 90 kg:n sarjassa. Lajin piirissä vielä tuntematon Vihavainen herätti paljon huomiota kookkaalla fysiikallaan ja kehonrakennukseen erinomaisesti soveltuvalla rakenteella. Ensimmäistä kertaa televisioidun SM-kilpailun kommentaattori Kike Elomaa hämmästeli useaan otteeseen tulokkaan fysiikkaa.
Vihavaisen kilpailu-ura keskeytyi vuonna 2001 rintalihaksen repeämiseen kolme viikkoa ennen SM-kilpailua. Kuuden vuoden tauon jälkeen vuonna 2006 hän palasi takaisin kehonrakennuslavoille ja aloitti samaan aikaan aktiivisen kehonrakennus- ja fitnesslajien kehittämisen tukemalla lajien kilpailijoita ja parantaen harjoittelumahdollisuuksia.
Vuonna 2008 Vihavainen perusti Hardcore Team ry.:n ja avasi internetiin samalla nimellä toimivan forumin. Vuonna 2009 Vihavainen valittiin kehonrakennusliiton hallitukseen, sekä kilpailijatoimikuntaan. Hardcore Team -forumia seurasi Vihavaisen 2010 syksyllä avaama Badass Bodybuilders -blogi ja sen myötä tiivis yhteistyö verkkokauppa Fitnesstukun kanssa. Epäonnistunutta vuoden 2010 kisakautta ja pian sen jälkeen eroa avopuolisostaan Tiina Kasvista seurasi vuoden 2011 tammikuussa tapahtunut vakava tapaturmainen oikean reiden repeäminen. Kuntouksen aikana keväällä 2011 Vihavainen suoritti IFBB:n tuomarikurssin.
Kilpailuhistoria

1997 SM karsinta +90 kg, 2. sija
1997 Noviisi SM +90 kg, 2. sija
1998 SM yleinen –90 kg, 4. sija
2001 SM yleinen –90 kg, 3. sija
2006 Force Fitness Classic +95 kg, 5. sija
2006 SM yleinen –95 kg, 5. sija
2008 SM yleinen, 2. sija
2010 SM yleinen, 5. sija
Aiheesta muualla

Hardcore Team
Jimmy Eat World

| Jimmy Eat World |
| --- | --- |

 Jimmy Eat World esiintymässä 20. huhtikuuta 2005 Washington D.C.:ssä.
Tiedot
Toiminnassa:  1993–
Tyylilaji:  vaihtoehtorock, emo, powerpop, pop-punk, punk
Kotipaikka:   Mesa, Arizona, Yhdysvallat
Laulukieli:  englanti
Jäsenet:  Jim Adkins,  laulu, kitara   Tom Linton,  kitara, taustalaulu   Rick Burch,  basso   Zach Lind,  rummut  
Entiset jäsenet:  Mitch Porter,  basso  
Levy-yhtiö:  Interscope Records   DreamWorks Records   Capitol Records  
Aiheesta muualla
Kotisivut
Jimmy Eat World on yhdysvaltalainen rock-yhtye, joka perustettiin Mesassa, Arizonassa 1993.
Kokoonpano > Nykyiset jäsenet

Jim Adkins - laulu, kitara
Tom Linton - kitara, taustalaulu
Rick Burch - basso
Zach Lind - rummut
Kokoonpano > Entiset jäsenet

Mitch Porter - basso (1993–1995)
Diskografia > Studioalbumit

Jimmy Eat World, 1994
Static Prevails, 23. heinäkuuta 1996
Clarity, 23. helmikuuta 1999
Bleed American (uudelleennimetty Jimmy Eat World), 24. heinäkuuta 2001 Myynti:US - Platinaa
Futures, 19. lokakuuta 2004 Myynti:US - Kultaa
Chase This Light, 16. lokakuuta 2007
Invented (2010)
Damage (2013)
Integrity Blues (2016)
Surviving (2019)
Diskografia > EP:t

One, Two, Three, Four (1994)
Jimmy Eat World (1998)
Last Christmas EP (2001)
Good to Go (2002)
Firestarter (2004)
Stay on My Side Tonight (2005)
Diskografia > Singlet

"Lucky Denver Mint" (1999)
"Bleed American" (2001)
"The Middle" (2002)
"Sweetness" (2002)
"A Praise Chorus" (2003)
"Pain" (2004)
"Work" (2005)
"Futures" (2005)
"Big Casino" ([007)
"Always Be" (2007)
"My Best Theory" (2010)
"Coffee and Cigarettes" (2011)
"I Will Steal You Back" (2013)
"Damage" (2013)
Triviaa

Yhtyeen kappaleen "Pain"  voi kuulla Activisionin Tony Hawk's Underground 2-konsoli- ja tietokonepelissä sekä Midnight Club 3-konsolipelissä.
Yhtyeen kappaleen "Just Tonight..."  voi kuulla Burnout 3: Takedown -konsolipelissä
Yhtyeen kappaleen "The Middle" voi kuulla Rock Band 2 ja Guitar Hero World Tour -peleissä ja kappaleen "Bleed American" pelissä Guitar Hero 5
Yhtyeen kappaleen "Sweetness" voi kuulla EA:n pelissä NHL 2003
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (englanniksi)
Jimmy Eat World Myspacessa
Fanisivusto (Arkistoitu – Internet Archive)
Jimmy Eat World Media Archive (Arkistoitu – Internet Archive) - Sivu, jolta voi ladata Jimmy Eat World:in livevideoita yms.
Jazz-molli

Jazz-molli on mollin muoto, jossa asteikon kuudes ja seitsemäs sävel ovat puoliaskelen verran korkeammat kuin luonnollisessa mollissa ja niin ollen samat kuin siinä duurissa, jolla on sama perussävel. Esimerkiksi c-jazz-mollin sävelet ovat siis c, d, es, f, g a ja h. Jazz-molli eroaa melodisesta mollista siten, että jazz-mollissa myös alaspäin mentäessä kuudes ja seitsemäs sävel pysyvät ylennettyinä tai palautettuina, kun taas melodisessa mollissa alaspäinen asteikko on luonnollisen mollin mukainen.
Moodit

Jazzmollista on duurin tavoin olemassa moodeiksi nimitetyt muunnokset, joissa on samat sävelet kuin jazzmollissa mutta joissa asteikko alkaa eri kohdasta. Jazz-mollin moodeja kutsutaan muun muassa seuraavilla nimillä ja niiden asteet ovat seuraavat (esimerkit C:stä):
Moodit > 1. Jazz-molli (RMM)

1 – 2 – ♭3 – 4 – 5 – 6 – 7
C – D – E♭ – F – G – A – H
Moodit > 2. Fryyginen ♮6

1 – ♭2 – ♭3 – 4 – 5 – 6 – ♭7
C – D♭ – E♭ – F – G – A – B♭
Moodit > 3. Ylinouseva lyydinen

1 – 2 – 3 – ♯4 – ♯5 – 6 – 7
C – D – E – F♯ – G♯ – A – H
Moodit > 4. Overtone

1 – 2 – 3 – ♯4 – 5 – 6 – ♭7
C – D – E – F♯ – G – A – B♭
Moodit > 5. Miksolyydinen ♭6

1 – 2 – 3 – 4 – 5 – ♭6 – ♭7
C – D – E – F – G – A♭ – B♭
Moodit > 6. Lokrinen ♮2

1 – 2 – ♭3 – 4 – ♭5 – ♭6 – ♭7
C – D – E♭ – F – G♭ – A♭ – B♭
Moodit > 7. Altered

1 – ♭2 – ♭3 – ♭4 – ♭5 – ♭6 – ♭7
C – D♭ – E♭ – F♭ – G♭ – A♭ – B♭
Altered-asteikko voidaan nähdä myös enharmonisesti niin, että siinä on molemmat muunnetut sekunnit/noonit sekä molemmat muunnetut kvintit. Tästä tuleekin nimitys "altered".
1 – ♭2 – ♯2 – 3 – ♭5 – ♯5 – ♭7
C – D♭ – D♯ – E – G♭ – G♯ – B♭
Jukka Vastaranta

Jukka Vastaranta (s. 29. maaliskuuta 1984 Tampere) on suomalainen maantie- ja maastopyöräilijä. Kesäkuussa 2011 Vastaranta oli maastopyöräilyn maratonmatkan EM-kilpailuissa toinen.
Junioritasolla Vastaranta voitti maastopyöräilyn EM-kultaa vuonna 2001 ja maantieajon MM-hopeaa vuonna 2002.
Vastaranta edusti aiemmin hollantilaista Rabobank-tallia, mutta siirtyi kaudeksi 2007 belgialaiseen Continental-tason Jartazi-Promo Fashion -talliin. Hän on osallistunut muun muassa Espanjan ympäriajoon vuonna 2005 ja voittanut 144 kilometrin mittaisen Bryssel-Opwijk-maantieajokilpailun Belgiassa vuonna 2003.
Ura

Nuorempana pyöräilyn lisäksi maastohiihtoa harrastanut Vastaranta on vuoden 2004 Suomen aika-ajomestari. Hän kilpaili menestyksekkäästi maastopyöräilijänä ennen siirtymistään maantielle. Hän on voittanut maastopyöräilyssä muun muassa junioreiden EM-kultaa vuonna 2001 Saksan Sankt Wendelissä ja tarjosi Suomessa kovan vastuksen lajin kärkimiehille jo juniori-ikäisenä.
Vastaranta voitti vuonna 2005 kolmannen etapin Ster Elektrotoer -kilpailussa. Samana vuonna hän oli kolmas Luxemburgin ympäriajon kokonaiskilpailussa sijoituttuaan neljänneksi toisella ja toiseksi viidennellä etapilla. Lisäksi hän oli yhdeksäs Grote Scheldeprijs- ja International UNIQA Classic -kilpailuissa. Helmikuussa 2007 Vastaranta oli kahdeksas Etoile des Besseges -etappikilpailussa.
Vuonna 2008 Vastaranta teki paluun maastopyöräilyyn Brink–Ten Tusscher -tallissa, mutta joutui vetäytymään kilpailuista (ja tallista) terveysongelmien takia jo alkukaudesta. Vuonna 2009 hän alkoi taas saada terveyden kohdilleen ja oli voittamaton kotimaisissa maastokilpailuissa. Saman vuoden maastopyöräilyn maratonmatkan MM-kilpailuissa hän sijoittui 36:nneksi.
Kaudella 2010 Vastaranta sijoittui maratonmatkan EM-kilpailussa neljänneksi ja ajoi useita voittoja ja palkintosijoja erittäin kovatasoisissa kilpailuissa. Kesällä 2010 maastopyöräilyn ensimmäinen olympiavoittaja Bart Brentjens vakuuttui Jukan hienosti sujuneesta kaudesta ja palkkasi hänet omaan ammattilaistiimiinsä (Trek-Brentjens MTB Racing Team). Aiemmin Vastaranta oli kiertänyt Euroopan kisoja omilla rahoillaan.
Kesäkuussa 2011 Vastaranta sijoittui maastopyöräilyn maratonmatkan EM-kilpailuissa toiseksi ja MM-kilpailuissa kahdeksanneksi. Vuonna 2012 hän edusti Team Trek-Cingolania ja 2013 Medilaser - Specialized MTB Teamiä. Hän voitti Scandinavian Open -kilpailun 2013. Vuoden 2013 maastopyöräilyn maratonmatkan MM-kilpailuissa hän sijoittui neljänneksitoista ja vuonna 2014 viidenneksi.
Aiheesta muualla

http://vastaranta.typepad.com/
Legion (televisiosarja)

| Legion |
| --- | --- |

Tyyli:  science fiction, psykologinen trilleri, draama
Kestoaika:  44–68 minuuttia
Luoja(t):  Noah Hawley
Perustuu:  Chris Claremontin ja Bill Sienkiewiczin sarjakuvahahmoon Leegio
Pääosissa:   Dan Stevens  Rachel Keller  Aubrey Plaza  Bill Irwin  Jeremie Harris  Amber Midthunder  Katie Aselton  Jean Smart  Navid Negahban  Jemaine Clement  Hamish Linklater  Lauren Tsai 
Alkuperämaa:  Yhdysvallat
Alkuperäiskieli:  englanti
Verkko:   FX  Fox
Esitetty:  2017-2-88. helmikuuta 2017 –  2019-8-1212. elokuuta 2019
Tuotantokausia:  3
Jaksoja:  27
Tuotanto
Tuottaja(t):  Brian Leslie Parker
Vastaava(t) tuottaja(t):   Noah Hawley  Lauren Shuler Donner  Bryan Singer  Simon Kinberg  Jeph Loeb  Jim Chory  John Cameron 
Säveltäjä(t):  Jeff Russo
Kuvaaja(t):  Dana Gonzales
Tuotantoyhtiö(t):   26 Keys Productions  The Donners' Company  Bad Hat Harry Productions  Kinberg Genre  Marvel Television  FX Productions 
Aiheesta muualla
Virallinen sivusto
IMDb 
Legion on Noah Hawleyn luoma yhdysvaltalainen televisiosarja, joka perustuu Marvel Comicsin Leegio-sarjakuvahahmoon. Se on ensimmäinen X-Men -elokuvasarjaan yhteydessä oleva televisiosarja ja sen on tuottanut FX Productions yhdessä Marvel Televisionin kanssa, Hawleyn toimiessa showrunnerina.
Dan Stevens esittää David Halleria, mutanttia, jolla on nuorena diagnosoitu skitsofrenia. Sarjassa näyttelevät myös Rachel Keller, Aubrey Plaza, Bill Irwin, Jeremie Harris, Amber Midthunder, Katie Aselton, Jean Smart ja Jemaine Clement. Heidän lisäkseen näyttelijäkaartiin kuuluivat toisella tuotantokaudella Navid Negahban ja Hamish Linklater sekä kolmannella tuotantokaudella Lauren Tsai. FX ja Marvel Television julkistivat Ryhmä-X -sarjakuvista tuttuun Leegioon perustuvan sarjan lokakuussa 2015, Hawleyn sitoutuessa pilottijakson ohjaajaksi ja käsikirjoittajaksi. Näyttelijöiden valinta alkoi tammikuussa 2016 ja pilottijakso valmistui toukokuussa. Sarja eteni tuotantoon ja se kuvattiin Vancouverissa.
Legion alkoi Yhdysvalloissa FX-kanavalla 8. helmikuuta 2017. Sarjan ensimmäinen tuotantokausi koostui kahdeksasta jaksosta ja päättyi 29. maaliskuuta 2017. Toinen tuotantokausi, joka koostui 11 jaksosta, alkoi 3. huhtikuuta 2018 ja päättyi 12. kesäkuuta 2018. Kolmas ja viimeinen tuotantokausi, joka koostuu kahdeksasta jaksosta, alkoi 24. kesäkuuta 2019 ja päättyi 12. elokuuta 2019. Sarjan esittäminen Suomessa alkoi Fox-kanavalla 9. helmikuuta 2017.
Juoni

David Hallerilla diagnosoitiin skitsofrenia jo nuorella iällä ja hän on siitä asti ollut potilaana useissa psykiatrisissa sairaaloissa. Tavattuaan erään toisen potilaan, David huomaa mahdollisuuden siihen, että hän on enemmän kuin vain mielisairas.
Näyttelijät > Päärooleissa

| 0 | 1 | 2 |
| --- | --- | --- |
|  Dan Stevens  | … |  David Haller   |
|  Rachel Keller  | … |  Sydney ”Syd” Barrett   |
|  Aubrey Plaza  | … |  Lenore ”Lenny” Busker   |
|  Bill Irwin  | … |  Cary Loudermilk   |
|  Jeremie Harris  | … |  Ptonomy Wallace   |
|  Amber Midthunder  | … |  Kerry Loudermilk   |
|  Katie Aselton  | … |  Amy Haller   |
|  Jean Smart  | … |  Melanie Bird   |
|  Navid Negahban  | … |  Amahl Farouk / Varjokuningas   |
|  Jemaine Clement  | … |  Oliver Bird   |
|  Hamish Linklater  | … |  Clark Debussy   |
|  Lauren Tsai  | … |  Switch   |
Näyttelijät > Sivurooleissa

| 0 | 1 | 2 |
| --- | --- | --- |
|  Ellie Araiza  | … |  Philly   |
|  Brad Mann  | … |  Rudy   |
|  Quinton Boisclair  | … |  ”Keltasilmäinen demoni”   |
|  Mackenzie Gray  | … |  Walter / Silmä   |
|  Scott Lawrence  | … |  Henry Poole   |
|  Devyn Dalton  | … |  ”Vihainen poika”   |
|  Stephanie Corneliussen  | … |  Gabrielle Haller   |
|  Harry Lloyd  | … |  Charles Xavier / Professori X   |
Jaksot > Ensimmäinen tuotantokausi (2017)

| № (sarja) | № (kausi) | Nimi | Ohjaus | Käsikirjoitus | Alkup>  esityspäivä | Suomen esityspäivä | Tuotantokoodi |
| --- | --- | --- | --- | --- | --- | --- | --- |
| 1 | 1 | Osa 1 (engl. Chapter 1) | Noah Hawley | Noah Hawley | 2017-2-88. helmikuuta 2017 | 2017-2-99. helmikuuta 2017 | XLN01001 |
Skitsofreniaa sairastava David Haller kärsii hallusinaatioista. Pahimmillaan hän kuvittelee voivansa liikuttaa esineitä ajatuksensa voimalla. Vaan entä jos houreet ovatkin totta? 
| 2 | 2 | Osa 2 (engl. Chapter 2) | Michael Uppendahl | Noah Hawley | 2017-2-1515. helmikuuta 2017 | 2017-2-1616. helmikuuta 2017 | XLN01002 |
Salaperäinen supervoimia omaava ryhmä pelasti Davidin hallituksen Divisioonan käsistä. Nyt Davidin on aika tutustua omiin vaarallisiin voimiinsa. 
| 3 | 3 | Osa 3 (engl. Chapter 3) | Michael Uppendahl | Peter Calloway | 2017-2-2222. helmikuuta 2017 | 2017-2-2323. helmikuuta 2017 | XLN01003 |
Davidin kykyjen tutkimista kiirehditään, koska siepattu Amy-sisar on pulassa. Davidin mielen sopukoista paljastuu kuitenkin vaarallisia ja hämmentäviä salaisuuksia. 
| 4 | 4 | Osa 4 (engl. Chapter 4) | Larysa Kondracki | Nathaniel Halpern | 2017-3-11. maaliskuuta 2017 | 2017-3-22. maaliskuuta 2017 | XLN01004 |
Summerlandin väki on ihmeissään Davidin musertavien voimien edessä. Edes miehen muistoihin ei voi luottaa, ja mistä oikeastaan voi tietää, mikä on totta, ja mikä ei? 
| 5 | 5 | Osa 5 (engl. Chapter 5) | Tim Mielants | Peter Calloway | 2017-3-88. maaliskuuta 2017 | 2017-3-99. maaliskuuta 2017 | XLN01005 |
Totuus Davidin skitsofreniasta alkaa selvitä, kun tutkimuksissa paljastuu hätkähdyttäviä tietoja. David vaarantaa itsensä ja koko tiimin pelastaakseen siskonsa. 
| 6 | 6 | Osa 6 (engl. Chapter 6) | Hiro Murai | Nathaniel Halpern | 2017-3-1515. maaliskuuta 2017 | 2017-3-1616. maaliskuuta 2017 | XLN01006 |
Kaikki olikin sairauden houretta. Davidin kyvyt ovat harhaa, hänen uudet mutanttiystävänsä mielisairaalan potilaita. Vaan miksi todellisuuskin tuntuu jollain tavalla väärältä? 
| 7 | 7 | Osa 7 (engl. Chapter 7) | Dennie Gordon | Jennifer Yale | 2017-3-2222. maaliskuuta 2017 | 2017-3-2323. maaliskuuta 2017 | XLN01007 |
Oliver ja Cary saavat selville, kuka Davidin mieltä riivaava parasiitti todella on. Enää tarvitsee vain pelastaa sekä Davidin mieli että koko porukka varmalta tuholta. 
| 8 | 8 | Osa 8 (engl. Chapter 8) | Michael Uppendahl | Noah Hawley | 2017-3-2929. maaliskuuta 2017 | 2017-3-3030. maaliskuuta 2017 | XLN01008 |
Jaksot > Toinen tuotantokausi (2018)

| № (sarja) | № (kausi) | Nimi | Ohjaus | Käsikirjoitus | Alkup>  esityspäivä | Suomen esityspäivä | Tuotantokoodi |
| --- | --- | --- | --- | --- | --- | --- | --- |
| 9 | 1 | Osa 9 (engl. Chapter 9) | Tim Mielants | Noah Hawley & Nathaniel Halpern | 2018-4-33. huhtikuuta 2018 | 2018-4-55. huhtikuuta 2018 | XLN02001 |
| 10 | 2 | Osa 10 (engl. Chapter 10) | Ana Lily Amirpour | Noah Hawley & Nathaniel Halpern | 2018-4-1010. huhtikuuta 2018 | 2018-4-1212. huhtikuuta 2018 | XLN02002 |
| 11 | 3 | Osa 11 (engl. Chapter 11) | Sarah Adina Smith | Noah Hawley & Nathaniel Halpern | 2018-4-1717. huhtikuuta 2018 | 2018-4-1919. huhtikuuta 2018 | XLN02003 |
| 12 | 4 | Osa 12 (engl. Chapter 12) | Ellen Kuras | Noah Hawley & Nathaniel Halpern | 2018-4-2424. huhtikuuta 2018 | 2018-4-2626. huhtikuuta 2018 | XLN02004 |
| 13 | 5 | Osa 13 (engl. Chapter 13) | Tim Mielants | Noah Hawley & Nathaniel Halpern | 2018-5-11. toukokuuta 2018 | 2018-5-33. toukokuuta 2018 | XLN02005 |
| 14 | 6 | Osa 14 (engl. Chapter 14) | John Cameron | Noah Hawley | 2018-5-88. toukokuuta 2018 | 2018-5-1212. toukokuuta 2018 | XLN02006 |
| 15 | 7 | Osa 15 (engl. Chapter 15) | Charlie McDowell | Noah Hawley & Nathaniel Halpern | 2018-5-1515. toukokuuta 2018 | 2018-5-1919. toukokuuta 2018 | XLN02007 |
| 16 | 8 | Osa 16 (engl. Chapter 16) | Jeremy Webb | Noah Hawley & Jordan Crair | 2018-5-2222. toukokuuta 2018 | 2018-5-2626. toukokuuta 2018 | XLN02008 |
| 17 | 9 | Osa 17 (engl. Chapter 17) | Noah Hawley | Noah Hawley & Nathaniel Halpern | 2018-5-2929. toukokuuta 2018 | 2018-6-22. kesäkuuta 2018 | XLN02009 |
| 18 | 10 | Osa 18 (engl. Chapter 18) | Dana Gonzales | Noah Hawley & Nathaniel Halpern | 2018-6-55. kesäkuuta 2018 | 2018-6-99. kesäkuuta 2018 | XLN02010 |
| 19 | 11 | Osa 19 (engl. Chapter 19) | Keith Gordon | Noah Hawley | 2018-6-1212. kesäkuuta 2018 | 2018-6-1616. kesäkuuta 2018 | XLN02011 |
Jaksot > Kolmas tuotantokausi (2019)

| № (sarja) | № (kausi) | Nimi | Ohjaus | Käsikirjoitus | Alkup>  esityspäivä | Suomen esityspäivä | Tuotantokoodi |
| --- | --- | --- | --- | --- | --- | --- | --- |
| 20 | 1 | Osa 20 (engl. Chapter 20) | Andrew Stanton | Noah Hawley & Nathaniel Halpern | 2019-6-2424. kesäkuuta 2019 | 2019-7-11. heinäkuuta 2019 | XLN03001 |
| 21 | 2 | Osa 21 (engl. Chapter 21) | Carlos López Estrada | Noah Hawley, Olivia Dufault & Kate Thulin | 2019-7-11. heinäkuuta 2019 | 2019-7-88. heinäkuuta 2019 | XLN03002 |
| 22 | 3 | Osa 22 (engl. Chapter 22) | John Cameron | Nathaniel Halpern | 2019-7-88. heinäkuuta 2019 | 2019-7-1515. heinäkuuta 2019 | XLN03003 |
| 23 | 4 | Osa 23 (engl. Chapter 23) | Daniel Kwan | Olivia Dufault & Charles Yu | 2019-7-1515. heinäkuuta 2019 | 2019-7-2222. heinäkuuta 2019 | XLN03004 |
| 24 | 5 | Osa 24 (engl. Chapter 24) | Arkasha Stevenson | Olivia Dufault & Ben Winters | 2019-7-2222. heinäkuuta 2019 | 2019-7-2929. heinäkuuta 2019 | XLN03005 |
| 25 | 6 | Osa 25 (engl. Chapter 25) | John Cameron | Noah Hawley | 2019-7-2929. heinäkuuta 2019 | 2019-8-55. elokuuta 2019 | XLN03006 |
| 26 | 7 | Osa 26 (engl. Chapter 26) | Dana Gonzales | Noah Hawley & Olivia Dufault | 2019-8-55. elokuuta 2019 | 2019-8-1212. elokuuta 2019 | XLN03007 |
| 27 | 8 | Osa 27 (engl. Chapter 27) | Noah Hawley & John Cameron | Noah Hawley & Olivia Dufault | 2019-8-1212. elokuuta 2019 | 2019-8-1919. elokuuta 2019 | XLN03008 |
Tuotanto > Kehitys

Viimeisteltyään työnsä televisiosarjan Fargo ensimmäisen tuotantokauden parissa FX-kanavalla vuonna 2014, Noah Hawleylle esiteltiin mahdollisuus kehittää ensimmäinen Ryhmä-X -sarjakuviin perustuva televisiosarja, joiden fani Hawley itsekin oli. Alun perin hänelle esiteltiin idea Helvetintulen Klubiin perustuvasta televisiosarjasta, mutta Hawley ei ollut kiinnostunut ideasta. Sen sijaan hän työskenteli Simon Kinbergin, X-Men -elokuvasarjan käsikirjoittajan ja tuottajan, kanssa, kehittääkseen idean sarjaa varten. Keskusteltuaan "tähän tyylilajiin sopivasta mielenkiintoisesta ohjelmasta ... jollaista ei ole tehty", kaksikko valitsi hahmon David Haller / Leegio. Hawley näki hahmon mielenkiintoisena tämän mielisairauden sekä hänen ainutlaatuista ajattelutapaansa kuvailevan sarjan potentiaalin.
Lokakuussa 2015 FX tilasi Legionille pilottijakson, Marvel Televisionin ja FX Productionsin tuottaessa sen; FX Productionsin vastatessa fyysisestä tuotannosta. Hawley sai tehtäväkseen käsikirjoittaa pilotin, ja toimi myös sen vastaavana tuottajana X-Men -elokuvien tuottajiin kuuluvien Lauren Shuler Donnerin, Bryan Singerin sekä Kinbergin, Marvel Televisionin johtajien Jeph Loebin ja Jim Choryn, sekä Hawleyn yhteistyökumppanina Fargossa toimineen John Cameronin kanssa. Tammikuussa 2016, FX:n puheenjohtaja John Landgraf oli varma, että televisioverkko valitsisi ohjelman tuotantoon, luultavasti kymmenen jakson pituisena, sanoen että "valtaosa pilottijakson asioista on sellaisia, joissa menemme eteenpäin sarjan kautta" ja "käsikirjoitukset [Legioniin] ovat poikkeukselliset." Toukokuun aikana, FX tilasi Legionille kahdeksan jakson mittaisen ensimmäisen tuotantokauden. Myöhemmin kesäkuussa Landgraf selitti, että kymmenen jakson sijaan tilattiin vain kahdeksan, koska FX halusi Hawleyn etenevän sarjassa omaan tahtiinsa sen sijaan, että yrittäisi "täyttää" sen. Landgraf sanoi myös, että jos sarja menestyy, he voisivat jatkaa sitä niin monen tuotantokauden verran, kun Hawleyn mielestä tarinan kertomiseen tarvitaan.
15. maaliskuuta 2017 Legionille tilattiin toinen tuotantokausi. Hawley sanoi ensimmäisen tuotantokauden päättyessä, että toinen tuotantokausi koostuisi kymmenestä jaksosta ja selitti olevansa epävarma siitä kuinka pitkään hän haluaisi sarjan jatkuvan: "Luulen, että ensimmäisessä tuotantokaudessa oli asioita, joiden [tunsin] voineen avautua nopeammin, ja asioita, jotka haluaisin käsitellä  pidemmällä aikavälillä. Luulen, että toisen vuoden lopussa minulla on parempi ymmärrys siitä montako vuotta vielä jatkettavana". 1. toukokuuta 2018 FX tilasi toiselle tuotantokaudelle vielä yhdennentoista jakson.
Kesäkuussa 2018 sarjalle tilattiin kolmas tuotantokausi. Helmikuussa 2019 paljastettiin, että kausi alkaisi kesäkuussa 2019 ja että se toimisi sarjan viimeisenä tuotantokautena. Hawleyn suunnitelmana oli alusta asti ollut, että sarjasta tulisi vain kolmen tuotantokauden mittainen.